Na temelju članka 8. točka 8.1. Ugovora o dodjeli bespovratnih sredstava za projekte koji se financiraju iz Fonda europske pomoći za najpotrebitije 2014. - 2020. od 9. prosinca 2019. godine i članka 45. Statuta Osnovne škole Mate Lovraka, Vladislavci, Školski odbor Osnovne škole Mate Lovraka, Vladislavci, na svojoj 31. sjednici, održanoj 31. prosinca 2019. godine donosi

**ODLUKU**

**o utvrđivanju kriterija**

**za sufinanciranje školskog obroka**

**u okviru projekta ''Vrijeme je za školski obrok 3''**

Članak 1.

Ovom Odlukom utvrđuju se kriteriji za ostvarivanje prava na sufinanciranje školskog obroka, dokumenti kojima se dokazuje ispunjavanje kriterija i iznos sufinanciranja školskog obroka iz projekta ''Vrijeme je za školski obrok 3'' odobrenog u okviru Poziva ''Osiguravanje školske prehrane za djecu u riziku od siromaštva (školska godina 2019. – 2020.)''.

Članak 2.

 Provedba projekta ''Vrijeme je za školski obrok 3'' započinje 9. prosinca 2019. godine i traje 8 mjeseci, uz mogućnost retroaktivnog financiranja prihvatljivih izdataka nastalih od 9. rujna 2019. godine.

Članak 3.

Pravo na sufinanciranje školskog obroka ostvaruju učenici koji ispunjavaju sljedeći kriterij:

 **Djeca iz obitelji koje su korisnice prava na doplatak za djecu** (dokazuje se važećim Rješenjem o priznavanju prava na doplatak za djecu, Potvrdom HZMO-a o isplaćenom doplatku za djecu ili Potvrdom porezne uprave iz koje je vidljiva isplata dječjeg doplatka).

Članak 4.

Iznos sufinanciranja jednog školskog obroka po učeniku iznosi 5,47 kuna.

Odobrena sredstva su u cijelosti bespovratna i financirana iz Fonda europske pomoći za najpotrebitije i Državnog proračuna Republike Hrvatske.

Članak 5.

 Ova Odluka stupa na snagu danom donošenja.

KLASA: 402-01/19-01/40

URBROJ: 2158/35-09-19-1

Vladislavci, 31. prosinca 2019.

Predsjednica Školskog odbora

Renata Zuzjak